Publication: Magyar Közlöny
Issue: MK-1999-42 (Year: 1999, Number: 42)
Era: 1990-2004
Section: eljárásról rendelkező 137/1994. (X. 26.) Korm. rendelet
Paragraph Index: 340

32. §-ának (4) bekezdésében foglaltak alapján a rendelkező rész szerint határozott. Budapest, 1999. április 15. Dr. Solt Pál s. k., a tanács elnöke Dr. Buzinkay Zoltán s. k., Dr. Berkes György s. k., előadó bíró bíró Dr. Petrik Ferenc s. k., Bauer Jánosné dr. s. k., bíró bíró 1999/42. szám A Földművelésügyi és Vidékfejlesztési Minisztérium k ö z l e m é n y e a tűzgyújtási tilalom feloldásáról Az 1999. április 10-től az erdőkre és az erdők melletti területekre elrendelt általános tűzgyújtási tilalmat a Földművelésügyi és Vidékfejlesztési Minisztérium 1999. május 8-tól feloldja. A minisztérium egyben felhívja a lakosság és a kirándulók figyelmét arra, hogy az erdőben csak a kijelölt és kiépített tűzrakó helyen — szélcsendes időben — szabad tüzet gyújtani. A tüzet ne hagyjuk felügyelet nélkül, távozás után pedig minden esetben gondoskodjunk eloltásáról. Felhívja továbbá a hétvégi telek tulajdonosok figyelmét, hogy a gyomégetésnél fokozott figyelemmel járjanak el, mert a gyorsan haladó tűz könnyen elérheti az erdőt vagy a lakott területeket. A minisztérium kéri a közúton és vasúton utazókat, hogy égő cigarettacsikket és dohányneműt ne dobjanak ki a járművek ablakán, mert a vasúti töltések mellett keletkező tüzek sok esetben közvetlenül erdő- és mezőgazdasági területeket is veszélyeztetnek. Ha mégis tűz keletkezik az erdőben, úgy annak észlelésekor az első és legfontosabb feladat a kezdeti „kis tüzek” eloltásán túlmenően az, hogy haladéktalanul értesítsük az illetékes tűzoltóságot, a polgármesteri hivatalt és a terület tulajdonosát. Az adatvédelmi biztos k ö z l e m é n y e Az adatvédelmi biztos a személyes adatok védelméről és a közérdekű adatok nyilvánosságáról szóló 1992. évi LXIII. törvény 13. §-ának (3) és 20. §-ának (4) bekezdésében foglalt kötelezettségük teljesítésére felhívja a személyes adatok és a közérdekű adatok kezelőit. Az 1997. évre vonatkozó összesítést a személyes adatok kezelésével kapcsolatos elutasított kérelmekről és a közérdekű adatok megismerésére irányuló elutasított kérelmekről az elutasítás indokaival együtt az Adatvédelmi Biztos Irodájának

Source: https://magyarkozlony.hu/hivatalos-lapok/66fc70c2df44afc3eae27feaf7272203b855f65c/dokumentumok/1e15dfa0ece24253e7a353249f21d73cf2f4397d/letoltes